User:Bordo marjetica/sandbox

IniciativAngola je dobrodelno mladinsko društvo, ki deluje po zgledu svetnika in zavetnika mladih, don Boska s ciljem podpirati izobraževalne in zdravstvene projekte v Angoli, mladim ljudem omogočiti izobrazbo, ter jim tako dati prihodnost. Ukvarja pa se tudi z osveščanjem mladih na Koroškem za stisko soljudi in jih izobraževati na razvojno-političnem področju.

Z zbranimi darovi društvo pomaga sedmim centrom don Boskovih sester v Angoli, ki domačinom nudijo izobrazbo, vero in zatočišče.

Predsednik društva je salezijanec Hanzej M. Rosenzopf, poslovodkinja pa '''mag. Krista Hutter'''. Člani odbora se redno zbirajo in pomagajo pri organizaciji akcij in dogodkov. V društvu je včlanjenih čez 200 oseb, ki jim je mar za boljši jutri.

Ustanovitev
Leta 1997 je župnijo Šentprimož na avstrijskem Koroškem obiskala sestra Zvonka Mikec in predstavila svoje misijonarsko delo v Angoli. S tem pa je med domačo mladino sprožila val navdušenja in solidarnosti, ki je sklenila organizirati prvo misijonsko tombolo. Mladi so bili tako zagnani in zavzeti, da so kmalu zatem želeli pomagati ne le doma, ampak tudi na mestu samem. Posamezniki so se že leto pozneje odpravili v Angolo, da bi zbrani denar izročili don Boskovim sestram in svoj čas posvetili domačinom. Leta 2004 se je zaradi številčnih projektov pojavila potreba po ustanovitvi društva IniciativAngola.

Dejavnosti
Misijonska tombola je od leta 1997 postala že stalnica, sledili pa so ji še številčni drugi projekti:
 * koncerti (Festiva, Tussangana, Koncert za Angolo, Pesem za Angolo, Mama, Fugero for Africa, Glasovi za Angolo, Symphonia lucis, ...)
 * razne prireditve (Adoremus, AfriCa-Ball, križev pot, molitveni shod, Respect Religion Peace, Carinthia meets Africa, Fair wear, ...)
 * športna tekmovanja (Cup of Colours, Kick & Rock, Smile 4 Africa, Charity Volley...)
 * mednarodno mladinsko srečanje Youth.Poverty.Over, ki je prvič potekalo leta 2013
 * akcija Delam in pomagam, pri katerem mladi preko študentskega dela, namenijo zaslužek nekaj ur prav v dobrodelne namene
 * botrstvo - v društvu je veš kot 60 botrov, ki angolskim otrokom s finančno pomočjo omogočajo obiskovanje šole don Boskovih sester

Prostovoljstvo
V društvu je velik poudarek prav na prostovoljstvu kot ena izmed poti do solidarnosti.

Vsaka polnoletna oseba z znanjem portugalščine se lahko udeleži volontariata v Angoli za dobo od enega meseca pa do enega leta. Prostovoljec po svojih zmožnostih in znanju pomaga v misijonu in poučuje v šoli ter svoj čas posveča domačinom. Do leta 2014 je preko društva v Angoli delovalo že čez 50 prostovoljcev.

Društvo pa od leta 2011 sodeluje tudi pri evropski prostovoljni službi, projektu Evropske unije. Posameznik iz katerekoli države, članice EU, lahko za 6 do 12 mesecev dela v pisarni IniciativAngole kot prostovoljec in tako z delom pridobiva nova znanja in kompetence.